บุญชัย บำรุงพงศ์

พลเอก บุญชัย บำรุงพงศ์ (8 พฤศจิกายน พ.ศ. 2458 – 12 กันยายน พ.ศ. 2538) เป็นอดีตรองนายกรัฐมนตรี อดีตผู้บัญชาการทหารบก ลำดับที่ 20 ระหว่าง 1 ตุลาคม พ.ศ. 2518 - 30 กันยายน พ.ศ. 2519 เป็นบุตรนายยัง และนางแพ บำรุงพงศ์ สมรสกับคุณหญิงจรัสลักษณ์ บำรุงพงศ์ พื้นเพครอบครัวมาจากชาวจังหวัดพระนครศรีอยุธยา ต่อมาได้ย้ายภูมิลำเนามาอาศัยที่กรุงเทพมหานคร บุญชัยสำเร็จการศึกษาระดับมัธยมศึกษาที่โรงเรียนบพิตรพิมุข และโรงเรียนบ้านสมเด็จเจ้าพระยา และเข้าศึกษาต่อที่โรงเรียนนายร้อยทหารบก เมื่อ พ.ศ. 2477 และเข้ารับราชการครั้งแรกที่กองพันทหารม้าที่ 4 จังหวัดจันทบุรี
==ชีวิตครอบครัว==
พล.อ. บุญชัย  บำรุงพงศ์ สมรสกับ คุณหญิงจรัสลักษณ์  บำรุงพงศ์มีบุตร 1 คน คือ
พล.ท. อิสระชัย  บำรุงพงศ์ สมรสกับนางมันทนา (สกุลเดิม ไหลมา) มีบุตร-ธิดารวม 3 คน
นางดวงกมล  นวลแข
นางสาวอาริษา  บำรุงพงศ์
นายสืบพงศ์  บำรุงพงศ์
== ตำแหน่งหน้าที่การงาน ==
=== ราชการทหาร ===
พ.ศ. 2480 นักเรียนทำการนายร้อย ตำแหน่งผู้บังคับหมวดประจำกองพันทหารม้าที่ 4 จังหวัดจันทบุรี
พ.ศ. 2484 สำรองราชการกองบังคับการแผนกทหารม้า นายทหารฝึกหัดราชการโรงเรียนนายทหารม้า
พ.ศ. 2486 ประจำแผนกทหารม้า สำรองราชการกองบังคับการกรมเสนาธิการทหารบก
พ.ศ. 2487 ประจำกรมทหารม้าที่ 45 ในกองพลทหารม้า
พ.ศ. 2489 นายทหารฝึกหัดราชการ โรงเรียนเสนาธิการทหารบก
พ.ศ. 2491 นายทหารฝ่ายเสนาธิการประจำกองพลที่ 1 รักษาพระองค์
พ.ศ. 2493 รองเสนาธิการกองพลที่ 1 รักษาพระองค์
พ.ศ. 2494 รักษาราชการเสนาธิการกองพลที่ 1 รักษาพระองค์
พ.ศ. 2495 เสนาธิการกองพลที่ 1 รักษาพระองค์
พ.ศ. 2497 รองเสนาธิการกองทัพภาคที่ 1
พ.ศ. 2499 เสนาธิการภาคทหารบกที่ 1
พ.ศ. 2500 เสนาธิการกองทัพภาคที่ 1
พ.ศ. 2503 เสนาธิการกรมยุทธศึกษาทหารบก
พ.ศ. 2503 ผู้บัญชาการศูนย์การทหารม้า ผู้บังคับการจังหวัดทหารบกสระบุรี 
พ.ศ. 2506 ผู้บัญชาการโรงเรียนนายร้อยพระจุลจอมเกล้า
พ.ศ. 2507 เจ้ากรมการรักษาดินแดน
พ.ศ. 2508 ผู้ช่วยเสนาธิการทหารบกฝ่ายยุทธการ
พ.ศ. 2510 รองเสนาธิการทหารบก
พ.ศ. 2516 เสนาธิการทหารบก
พ.ศ. 2517 รองผู้บัญชาการทหารบก
พ.ศ. 2518 ผู้บัญชาการทหารบก 
=== ราชการพิเศษ ราชการการเมือง หรือตำแหน่งพิเศษ ===
พ.ศ. 2483  ราชการสนามในคราวสงครามอินโดจีนกับฝรั่งเศส
พ.ศ. 2487  ราชการสนามในคราวสงครามมหาเอเชียบูรพา
พ.ศ. 2494  สมาชิกสภาผู้แทนราษฎรประเภทที่ 2
พ.ศ. 2499  ราชองครักษ์เวร
พ.ศ. 2509  นายทหารพิเศษ ประจำกองพันทหารม้าที่ 1 กรมทหารม้าที่ 1 รักษาพระองค์ (ม.1 พัน.1 รอ.)
พ.ศ. 2511  สมาชิกวุฒิสภา
พ.ศ. 2516  ได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516
พ.ศ. 2518  นายทหารพิเศษ ประจำกองพลที่ 1 รักษาพระองค์ (พล.1 รอ.)
พ.ศ. 2518  นายทหารพิเศษ ประจำกรมทหารปืนใหญ่ที่ 1 รักษาพระองค์ (ป.1 รอ.)
พ.ศ. 2518  นายทหารพิเศษ ประจำกรมทหารราบที่ 1 มหาดเล็กรักษาพระองค์ (ร.1 ทม.รอ.)
พ.ศ. 2519  รองนายกรัฐมนตรี (ชุดนายธานินทร์  กรัยวิเชียร)
พ.ศ. 2520  รองนายกรัฐมนตรี (ชุดพลเอกเกรียงศักดิ์  ชมะนันท์)
== ผลงานที่สำคัญ ==
ร่วมปฏิบัติการภาคสนามในสงครามมหาเอเชียบูรพา โดยเข้าประจำกรมทหารม้า ที่ 45 ในกองพลทหารม้า ได้เคลื่อนกำลังเข้าตีข้าศึกไปจนถึงแคว้นยูนนาน
จัดโครงการช่วยเหลือประชาชน เพื่อแยกผู้ก่อการร้ายคอมมิวนิสต์ออกจากประชาชนทั้งในยามปกติ และยามฉุกเฉิน โดยดำเนินการควบคู่ไปกับการใช้มาตรการทางทหารภายใต้สถานการณ์การปฏิบัติการก่อการร้ายของฝ่ายคอมมิวนิสต์ในขณะนั้น
== เครื่องราชอิสริยาภรณ์ ==
พลเอก บุญชัย บำรุงพงศ์ ได้รับพระราชทานเครื่องราชอิสริยาภรณ์และได้รับเครื่องราชอิสริยาภรณ์ต่างประเทศ ดังนี้
=== เครื่องราชอิสริยาภรณ์ไทย ===
=== เครื่องอิสริยาภรณ์ต่างประเทศ ===
* พ.ศ. 2501 – 80px เครื่องอิสริยาภรณ์ยุนฮุย ชั้นที่ 3 (พิเศษ)
* พ.ศ. 2510 – 80px เครื่องราชอิสริยาภรณ์ล้านช้างร่มขาว ชั้นทุติยาภรณ์
== ถึงแก่อนิจกรรม ==
พลเอก บุญชัย บำรุงพงศ์ ถึงแก่อนิจกรรมด้วยโรคหัวใจล้มเหลว เมื่อวันที่ 12 กันยายน พ.ศ. 2538 สิริอายุ 79 ปี และเมื่อวันที่ 13 ธันวาคม พ.ศ. 2538 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปพระราชทานเพลิงศพ พลเอก บุญชัย บำรุงพงศ์ ณ เมรุหลวงหน้าพลับพลาอิศริยาภรณ์ วัดเทพศิรินทราวาส  
== อ้างอิง ==
ทหารบกชาวไทย
ผู้บัญชาการทหารบกของกองทัพไทย
รองนายกรัฐมนตรีไทย
สมาชิกวุฒิสภาไทยแบบแต่งตั้ง
สมาชิกสภานิติบัญญัติแห่งชาติ
บุคคลจากโรงเรียนนายร้อยพระจุลจอมเกล้า
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
ผู้ได้รับเครื่องราชอิสริยาภรณ์ ท.จ.ว. (ฝ่ายหน้า)‎
ผู้ได้รับเหรียญจักรมาลา
ผู้ได้รับเหรียญรัตนาภรณ์ อ.ป.ร.4
ผู้ได้รับเหรียญรัตนาภรณ์ ภ.ป.ร.3
ผู้ได้รับเหรียญพิทักษ์รัฐธรรมนูญ
ราชองครักษ์เวร
บุคคลในประวัติศาสตร์กรุงรัตนโกสินทร์